CELEX: 32013R0731
Language: sl
Date: 2013-07-29 00:00:00
Title: Izvedbena uredba Komisije (EU) št. 731/2013 z dne 29. julija 2013 o stosedemindevetdeseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z mrežo Al-Kaida

30.7.2013   
            
            
               SL
            
            
               Uradni list Evropske unije
            
            
               L 203/10
            
         IZVEDBENA UREDBA KOMISIJE (EU) št. 731/2013
   z dne 29. julija 2013
   o stosedemindevetdeseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z mrežo Al-Kaida
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z mrežo Al-Kaida (1), zlasti člena 7(1)(a) in člena 7a(5) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.
            
         
               (2)
            
            
               Odbor za sankcije Varnostnega sveta Združenih narodov je 22. julija 2013 sklenil s seznama oseb, skupin in subjektov, za katere velja zamrznitev sredstev in gospodarskih virov, črtati eno fizično osebo, potem ko je proučil njeno zahtevo za umik s seznama in celovito poročilo varuha človekovih pravic, pripravljeno na podlagi Resolucije Varnostnega sveta Združenih narodov 1904(2009). Poleg tega je 19. julija 2013 sklenil spremeniti en vnos na seznamu.
            
         
               (3)
            
            
               Prilogo I k Uredbi (ES) št. 881/2002 bi bilo zato treba ustrezno posodobiti –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 881/2002 se spremeni v skladu s Prilogo k tej uredbi.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 29. julija 2013
      
         
            Za Komisijo
         
         
            V imenu predsednika
         
         
            Vodja službe za instrumente zunanje politike
         
      
   
   
      (1)  UL L 139, 29.5.2002, str. 9.
   
      PRILOGA
      Priloga I k Uredbi (ES) št. 881/2002 se spremeni:
      
                  (1)
               
               
                  pod naslovom „Fizične osebe“ se črta naslednji vnos:
                  „Muhammad ‘Abdallah Salih Sughayr (tudi (a) Muhammad’ Abdallah Salih Al- Sughayir, (b) Muhammad’ Abdallah Salih Al-Sughaier, (c) Muhammad’ Abdallah Salih Al-Sughayer, (d) Mohd Al-Saghir, (e) Muhammad Al- Sugayer, (f) Muhammad ‘Abdallah Salih Al-Sughair, (g) Muhammad ‘Abdallah Salih Al-Sugair, (h) Muhammad ‘Abdallah Salih Al-Suqayr, (i) Mohammad Abdullah S Ssughayer, (j) Abu Bakr, (k) Abu Abdullah). Datum rojstva: 20. 8. 1972. Kraj rojstva: Al-Karawiya, Oneiza, Saudova Arabija. Potni list št.: E864131 (Saudove Arabije, izdan 30. 12. 2001, prenehal veljati 6. 11. 2006). Državljanstvo: Saudove Arabije. Drugi podatki: vpleten v financiranje, dobavo orožja, novačenje in na drugačen način zagotovljeno pomoč skupini Abu Sayyaf Group. Datum določitve iz člena 2a(4)(b): 9. 10. 2007.“;
               
            
                  (2)
               
               
                  vnos „Omar Mahmoud Uthman (tudi (a) Al-Samman Uthman, (b) Umar Uthman, (c) Omar Mohammed Othman, (d) Abu Qatada Al- Filistini, (e) Abu Umr Takfiri, (f) Abu Omar Abu Umar, (g) Abu Umar Umar (e) Abu Ismail). Datum rojstva: (a) 30. 12. 1960, (b) 13. 12. 1960. Kraj rojstva: Betlehem, Zahodni breg, palestinsko ozemlje. Državljanstvo: jordansko. Naslov: Združeno kraljestvo (od leta 1993). Drugi podatki: priprt v Združenem kraljestvu med oktobrom 2002 in marcem 2005 ter med avgustom 2005 in junijem 2008. V priporu v Združenem kraljestvu od decembra 2008 (stanje marca 2009). Datum določitve iz člena 2a(4)(b): 17. 10. 2001,“ pod naslovom „Fizične osebe“ se nadomesti z naslednjim:
                  „Omar Mahmoud Uthman (tudi (a) Al-Samman Uthman, (b) Umar Uthman, (c) Omar Mohammed Othman, (d) Abu Qatada Al-Filistini, (e) Abu Umr Takfiri, (f) Abu Omar Abu Umar, (g) Abu Umar Umar, (h) Abu Ismail). Datum rojstva: (a) 30. 12. 1960, (b) 13. 12. 1960. Kraj rojstva: Betlehem, Zahodni breg, palestinsko ozemlje. Državljanstvo: jordansko. Naslov: Jordanija (od julija 2013). Datum določitve iz člena 2a(4)(b): 17. 10. 2001.“